Det 13. birkebeinerrittet ble arrangert 20. august 2005 med 10 294 deltakere på startstreken (av 12 802 påmeldte). Rittet ble på forhånd fulltegnet i løpet av tre dager. UCI Mountainbike Marathon (VM i terrengsykling) ble arrangert samme dagen, men i en litt lengre trasé (110 km for damene og 116 km for herrene). Gunn-Rita Dahle fra Norge tok VM-gull i kvinneklassen med tiden 04:05:18, mens herreklassen ble vunnet av Thomas Frischknecht fra Sveits på tiden 03:52:01.